Document ID: /roh_data/filtered/fineweb-2-filterrobots_roh.jsonl.gz/65080

Trais rundas avant la fin ha il FCB segirà il titel dal campiun svizzer. In pari ha tanschi. Per Basilea èsi il 18avel titel en l’istorgia dal club. Per Marco Streller è quai ina bella finiziun. El smetta sia carriera a la fin da la stagiun.
Quai ans avain nus giavischà gia durant la pausa d’enviern da daventar campiun svizzer en ina partida cunter YB.
Il stadion a Basilea, il St. Jakobpark, è stà vendì ora. 36’000 aspectaturs han persequità la partida tranter il FCB ed YB.
La festa
Millis fans han festivà dumengia saira paschaivlamain il titel da campiun svizzer dal FCB sin il Barfüsserplatz. Bun duas uras suenter il 0:0 cunter YB èn ils giugaders sa preschentads avant ils fans.
Encunter mesanotg ha ina gruppa da 150 persunas attatgà ina patruglia da la polizia ed ha sajettà buttiglias e fieus artifizials. La polizia ha pudì quietar la situaziun.
RR novitads 18:00/7:00